केही साताअघिको कुरा, पोखराबाट फर्किँदै गर्दा एकजना युवक पटकपटक घडी हेर्दै खुइय गर्थे । उनको निराशा र तनावको कारण जान्न मन लाग्यो, सोधेँ । उनले भने- '८ बजेअघि घरमा पस्नुपर्ने नियम छ । अब कसैगरी पनि ९ बजेअघि कलङ्की पुगिँदैन ।' ८ बजे गेट बन्द हुने र त्यसपछि साथीभाइको शरण पर्नु वा गेस्ट हाउसतिर लाग्नुमात्रै विकल्प भएको ती युवकले बताए । राजधानीमा आफ्नै कोठा हुँदाहुँदै राति अबेर निरीह बनेर अरुकहाँ आश्रय लिन जानुपर्ने बाध्यताले उनी निकै निराश देखिन्थे ।
